Amadoro apygarda
Amadoro apygarda (angl. Amador County) – apygarda Jungtinių Amerikos Valstijų vakaruose, Kalifornijoje, Siera Nevadoje, 72 km į pietryčius nuo Sakramento. 2020 JAV gyventojų surašymo duomenimis, apygardoje gyveno 40 474 gyventojai. Apygardos būstinė įsikūrusi Džeksone. Didžiausias miestas – Ajonas. Amadoro apygarda dažnai vadinama „Motininės (aukso) rūdgyslės širdimi”. Išsidėsčiusi Aukso šalyje. Apygardoje smarkiai išvystyta vyndarystės pramonė.